Hometown Cha-Cha-Cha Catat Rating Hari Sabtu Tertinggi
Dengan tinggal hanya satu episod sahaja lagi, drama romantik komedi lakonan Kim Seon Ho dan Shin Min Ah, Hometown Cha-Cha-Cha, terus kekal popular dikalangan penonton.  Menurut Nielsen Korea, episod kelima Hometown Cha-Cha-Cha, yang ditayangkan semalam, telah merekodkan purata rating 10.3 peratus, menandakan penilaian penonton tertinggi yang pernah dicapai oleh drama pada hari Sabtu. Jangan lupa saksikan episod terakhir drama ini di perkhidmatan streaming Netflix.  Sementara itu, drama SBS One the Woman bukan sahaja mengekalkan kedudukan pertama dalam slot waktunya, malah juga berjaya meneruskan rentetan lapan episod yang sempurna sebagai minisiri yang paling banyak ditonton sepanjang minggu. Episod terbaru drama komedi hit yang dibintangi oleh Honey Lee dan Lee Sang Yoon itu telah memperoleh penilaian purata 13.3 peratus. Drama pengintipan The Veil, yang bersiaran pada waktu yang sama dengan drama One the Woman, telah memperoleh purata rating 7.6 peratus untuk episod terbaru. Selepas mencipta rekod peribadi pada episod sembilan, rating drama Yumi’s Cells sedikit menurun pada episod terbaru dengan memperoleh purata penilaian sebanyak 2.3 peratus. Rating drama JTBC, Lost terus berada di lingkungan 1 peratus dengan episod terbaru memperoleh purata rating 1.7 peratus, sedikit penurunan berbanding episod minggu lalu (1.848 peratus).  One The Womandan The Veil boleh ditonton di Astro menerusi ONE (Saluran 393 HD) dan Oh!K (Saluran 394 HD), manakala Yumi’s Cells dan Lost boleh ditonton di perkhidmatan streaming iQiyi. 